**Paskaidrojuma raksts**

**Ventspils valstspilsētas pašvaldības domes 2023.gada \_\_. \_\_\_\_\_\_\_ saistošajiem noteikumiem Nr.\_\_ ,,Par Ventspils valstspilsētas pašvaldības simboliku””**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Saistošo noteikumu “Par Ventspils valstspilsētas pašvaldības simboliku” (turpmāk – Saistošie noteikumi) izdošana ir pamatojama ar 2023.gada 1.janvārī spēkā stājušos Pašvaldību likumu. Līdzšinējie saistošie noteikumi par pašvaldības simboliku - Ventspils pilsētas domes 2018.gada 16.februāra saistošie noteikumi Nr.3 “Par Ventspils pilsētas simboliku” tika izdoti uz šobrīd jau spēku zaudējušā likuma “Par pašvaldībām” pamata. Atbilstoši Pašvaldību likuma Pārejas noteikumu 6.punktā noteiktajam, uz likuma “Par pašvaldībām” pamata izdotie saistošie noteikumi piemērojami līdz 2024.gada 30.jūnijam un šajā termiņā domei ir jāizdod jauni saistošie noteikumi.  Attiecīgi saistošie noteikumi par pašvaldības simboliku ir izstrādāti jaunā redakcijā, aktualizējot to izdošanas tiesisko pamatojumu un precizējot normas atbilstoši izmaiņām normatīvajos aktos.  Saistošo noteikumu izdošanas tiesiskais pamatojums ir:   1. Pašvaldību likuma 10. panta pirmās daļas 7. punkts, kas noteic, ka tikai domes kompetencē ir noteikt pašvaldības un tās teritoriālā iedalījuma vienību simboliku, likumā noteiktajā kārtībā saskaņojot to ar Valsts heraldikas komisiju; 2. Pašvaldību likuma 44. panta otrā daļa, kas noteic, ka dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību; 3. Ģerboņa likuma 8. panta otrā prim daļa, kas noteic, ka dome savos saistošajos noteikumos nosaka Ģerboņu reģistrā reģistrēta pašvaldības ģerboņa lietošanas noteikumus.   Ventspils pilsētas ģerbonis Kultūras ministrijas Ģerboņu reģistrā ir reģistrēts 2011.gada 28.jūlijā.  Saistošie noteikumi nosaka, ka Ventspils valstspilsētas pašvaldības simbolika ir Ventspils pilsētas ģerbonis, Ventspils pilsētas karogs un Ventspils pilsētas logotips, kā arī nosaka tās atveidu un lietošanas kārtību. |
| 1. Fiskālā ietekme uz pašvaldības budžetu | Saistošie noteikumi nerada papildu fiskālo ietekmi uz pašvaldības budžetu. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. Sociālā ietekme – saistošie noteikumi nerada jaunu sociālo ietekmi.  3.2. Ietekme uz vidi – nav attiecināms.  3.3. Ietekme uz iedzīvotāju veselību – nav attiecināms.  3.4. Ietekme uz konkurenci – noteikumiem nav ietekmes uz konkurenci, noteikumos ir noteikta kārtība, kāda saņemama atļauja pašvaldības simbolikas lietošanai komerciālos nolūkos, ar mērķi veicināt tās pareizu izmantošanu. |
| 1. Ietekme uz administratīvajām procedūrām un to izmaksām | Noteikumi neietekmē līdzšinējās administratīvās procedūras vai to izmaksas.  Saistošo noteikumu piemērošanas jautājumos atbilstoši Saistošajos noteikumos noteiktajai institūciju kompetencei personas var vērsties Ventspils valstspilsētas pašvaldības iestādes “Ventspils domes administrācija” Arhitektūras un pilsētbūvniecības nodaļā, Pilsētas mārketinga nodaļā vai Ekonomikas un iepirkumu nodaļā, Jūras ielā 36, Ventspilī, tālr.63601100. |
| 1. Ietekme uz pašvaldības funkcijām un cilvēkresursiem | Nav ietekmes |
| 1. Informācija par izpildes nodrošināšanu | Saistošo noteikumu izpildi nodrošina Ventspils valstspilsētas pašvaldības iestādes “Ventspils domes administrācija” struktūrvienības un Ventspils valstspilsētas pašvaldības iestāde “Ventspils Pašvaldības policija” atbilstoši Saistošajos noteikumos noteiktajai kompetencei. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošo noteikumu prasības un tā izpilde neradīs papildus būtiskas izmaksas pašvaldībai. |
| 1. Izstrādes gaitā veiktās konsultācijas ar privātpersonām un institūcijām | 1. Atbilstoši Pašvaldību likuma 46.panta trešajā daļā noteiktajam Saistošo noteikumu projekta un tā paskaidrojuma raksta projekts laika periodā no …. līdz … tiks publicēts Ventspils valstspilsētas pašvaldības tīmekļvietnē ventspils.lv sabiedrības viedokļa noskaidrošanai. 2. Saistošo noteikumu projekts izskatīts Ventspils valstspilsētas pašvaldības Likumības komisijā 2023.gada 13. novembrī. |

Ventspils valstspilsētas pašvaldības domes priekšsēdētājs J.Vītoliņš